ประกาศกระทรวงสาธารณสุขเรื่องหลักเกณฑ์ วิธีการ และเงื่อนไขในการบริจาคอาหารสำหรับทารกหรืออาหารสำหรับเด็กเล็กที่มีวัตถุประสงค์พิเศษและการบริจาคในกรณีจำเป็นแก่หน่วยบริการสาธารณสุขพ.ศ. ๒๕๖๑ โดยที่เป็นการสมควรกำหนดให้มีหลักเกณฑ์วิธีการ และเงื่อนไขในการบริจาคอาหารสำหรับทารกหรืออาหารสำหรับเด็กเล็กที่มีวัตถุประสงค์พิเศษและการบริจาคในกรณีจำเป็นแก่หน่วยบริการสาธารณสุขเพื่อไม่ให้เกิดการส่งเสริมการตลาดผ่านการบริจาคอาหารสำหรับทารกหรืออาหารสำหรับเด็กเล็กอาศัยอำนาจตามความในมาตรา๔ วรรคหนึ่ง และมาตรา ๒๓ วรรคสองและวรรคสามแห่งพระราชบัญญัติควบคุมการส่งเสริมการตลาดอาหารสำหรับทารกและเด็กเล็กพ.ศ.๒๕๖๐รัฐมนตรีว่าการกระทรวงสาธารณสุขโดยคำแนะนำของคณะกรรมการควบคุมการส่งเสริมการตลาดอาหารสำหรับทารกและเด็กเล็กจึงออกประกาศไว้ดังต่อไปนี้ข้อ๑ ประกาศนี้เรียกว่า ประกาศกระทรวงสาธารณสุขเรื่อง หลักเกณฑ์วิธีการและเงื่อนไขในการบริจาคอาหารสำหรับทารกหรืออาหารสำหรับเด็กเล็กที่มีวัตถุประสงค์พิเศษและการบริจาคในกรณีจำเป็นแก่หน่วยบริการสาธารณสุขพ.ศ. ๒๕๖๑ข้อ๒[๑] ประกาศนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไปข้อ๓ ในประกาศนี้ผู้บริจาค หมายความว่าผู้ผลิต ผู้นำเข้า หรือผู้จำหน่ายอาหารสำหรับทารก หรืออาหารสำหรับเด็กเล็กหรือตัวแทนที่ประสงค์จะบริจาคอาหารสำหรับทารกที่มีวัตถุประสงค์พิเศษอาหารสำหรับเด็กเล็กที่มีวัตถุประสงค์พิเศษหรืออาหารสำหรับทารก หรืออาหารสำหรับเด็กเล็กข้อ ๔ การบริจาคอาหารสำหรับทารกหรืออาหารสำหรับเด็กเล็กที่มีวัตถุประสงค์พิเศษผู้บริจาคสามารถบริจาคให้แก่สถานพยาบาลตามกฎหมายว่าด้วยสถานพยาบาลหรือสถานพยาบาลซึ่งดำเนินการโดยกระทรวง ทบวง กรม ราชการส่วนท้องถิ่น รัฐวิสาหกิจสถาบันการศึกษาของรัฐ หน่วยงานอื่นของรัฐ หรือสภากาชาดไทยที่มีทารกหรือเด็กเล็กซึ่งเป็นผู้ป่วยเฉพาะโรคพันธุกรรมเมตาบอลิก (Inborn Errors of Metabolism) แพ้โปรตีนนมวัวรุนแรงลำไส้ล้มเหลวทุพโภชนาการระดับสาม (รุนแรง)ภาวะการดูดซึมไขมันบกพร่อง (Fat Malabsorption) หรือทารกเกิดก่อนกำหนดที่ต้องได้รับอาหารเสริมนมแม่สำหรับทารกเกิดก่อนกำหนด(Human Milk Fortifier)ข้อ ๕ การบริจาคอาหารสำหรับทารกหรืออาหารสำหรับเด็กเล็กในกรณีจำเป็น ผู้บริจาคสามารถบริจาคให้แก่องค์กรเอกชนที่มีวัตถุประสงค์ไม่แสวงหากำไรและดำเนินกิจกรรมเกี่ยวกับด้านสุขภาพแม่และเด็กที่มีทารกซึ่งเป็นกำพร้าหรือทารกที่ถูกทอดทิ้งหรือทารกที่แม่ได้รับการวินิจฉัยโดยแพทย์ว่าไม่สามารถให้นมบุตรได้ข้อ ๖ ให้ผู้บริจาคตามข้อ๔ และข้อ ๕ รวบรวมหลักฐานแบบการบริจาคในแต่ละครั้งที่ลงลายมือชื่อผู้บริจาคและผู้รับบริจาคไว้ด้วย แล้วจัดทำเป็นแบบรายงานการบริจาครายปีแจ้งต่อคณะกรรมการควบคุมการส่งเสริมการตลาดอาหารสำหรับทารกและเด็กเล็กตามแบบแนบท้ายประกาศนี้ประกาศณ วันที่ ๓๐ มีนาคม พ.ศ. ๒๕๖๑ปิยะสกลสกลสัตยาทรรัฐมนตรีว่าการกระทรวงสาธารณสุข[เอกสารแนบท้าย]๑.แบบการบริจาคอาหารสำหรับทารกหรืออาหารสำหรับเด็กเล็กที่มีวัตถุประสงค์พิเศษและการบริจาคอาหารสำหรับทารกหรืออาหารสำหรับเด็กเล็กในกรณีจำเป็นตามประกาศกระทรวงสาธารณสุข เรื่อง หลักเกณฑ์ วิธีการและเงื่อนไขในการบริจาคอาหารสำหรับทารกหรืออาหารสำหรับเด็กเล็กที่มีวัตถุประสงค์พิเศษและการบริจาคในกรณีจำเป็นแก่หน่วยบริการสาธารณสุข(แบบการบริจาครายครั้ง)๒.แบบรายงานการบริจาคอาหารสำหรับทารกหรืออาหารสำหรับเด็กเล็กที่มีวัตถุประสงค์พิเศษและการบริจาคอาหารสำหรับทารกหรืออาหารสำหรับเด็กเล็กในกรณีจำเป็นตามประกาศกระทรวงสาธารณสุข เรื่อง หลักเกณฑ์ วิธีการ และเงื่อนไขในการบริจาคอาหารสำหรับทารกหรืออาหารสำหรับเด็กเล็กที่มีวัตถุประสงค์พิเศษและการบริจาคในกรณีจำเป็นแก่หน่วยบริการสาธารณสุขพ.ศ. ๒๕๖๑ (แบบรายงานการบริจาครายปี)(ดูข้อมูลจากภาพกฎหมาย)วิวรรธน์/จัดทำ๑๕ พฤษภาคม ๒๕๖๑นุสรา/ตรวจ๑๖ พฤษภาคม ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๑๐๒ ง/หน้า ๑๖/๔ พฤษภาคม ๒๕๖๑